hvad betyder algoritme?
i forbindelse med søgemaskineoptimering anvendes ofte udtrykket ”algoritme” som er en betegnelse for den samlede mekanisme i søgemaskinen, der vurderer hvilke sider, der er mest relevante i forhold til en given søgning.
når der indtastes et ord eller en frase i søgemaskinens søgefelt, og der klikkes på søg, finder søgemaskinen (sådan lidt forenklet sagt) først alle de dokumenter i indekset, der matcher søgningen. det kan meget let ende med flere millioner dokumenter.
det er derfor nødvendigt efterfølgende, at sortere disse dokumenter, så de mest relevante kommer først i søgeresultatet. ingen gider at bladre 10 millioner sider frem, for at finde det rigtige link. det er ”algoritmen”, der sørger for, at det er de mest relevante resultater, der vises øverst.
alle algoritmer er forskellige – de ser på forskellige ting og vurderer dem forskelligt. søgemaskinernes algoritmer er hemmelige for offentligheden. det er søgemaskinernes forretningshemmelighed i lighed med f.eks. opskriften på coca cola.